**GUVERNUL ROMÂNIEI**

**HOTĂRÂRE A GUVERNULUI**

**pentru aprobarea Acordului între Guvernul României şi Guvernul Statelor Unite ale Americii privind cooperarea în domeniul dezvoltării proiectelor nuclearo-electrice de la CNE Cernavodă şi în sectorul energiei nucleare civile din România, semnat la București, la 9 decembrie 2020.**

În temeiul art. 108 din Constituția României, republicată, şi al art. 20 din Legea nr. 590/2003 privind tratatele,

Având în vedere Acordul de cooperare în domeniul utilizărilor în scopuri pașnice a energiei atomice între Comunitatea Europeană a Energiei Atomice și Statele Unite ale Americii, semnat la Bruxelles la data de 7 noiembrie şi la data de 29 martie 1996,

Luând în considerare Memorandumul de Inţelegere între Guvernul României şi Statele Unite ale Americii privind cooperarea strategică în domeniul nuclear civil, semnat la New York în data 24 septembrie 2019,

**Guvernul României** **adoptă prezenta hotărâre.**

**Articol unic** - Se aprobă Acordul între Guvernul României şi Guvernul Statelor Unite ale Americii privind cooperarea în domeniul dezvoltării proiectelor nuclearo-electrice de la CNE Cernavodă şi în sectorul energiei nucleare civile din România, semnat la București, la 9 decembrie 2020.

**PRIM-MINISTRU**

**Florin-Vasile CÎȚU**